Autonoé (dcéra Kadma)

Autonoé alebo Autonoe (starogr. Αὐτονόη – Autonoe, ) je v gréckej mytológii dcéra tébskeho kráľa KadmaApollodoros, Kronika, 3,4,2. a jeho manželky Harmonie.Hesiodos, Teogonia, 377.

Autonoé a jej manžel Aristaios boli rodičmi slávneho lovca Aktaióna.Diodoros, Bibliotheca historia, 4,81,3. Raz mal ich syn Aktaión na love príhodu, ktorá sa mu stala osudnou: náhodou a nechtiac vstúpil do jaskyne, kde sa bohyňa lovu Artemis pripravovala na kúpeľ a mladík ju pristihol nahú. Družina prítomných nýmf spustila zdesený krik a bohyňa sa na votrelca veľmi nahnevala.

Aby nemohol Aktaión o svojom nevšednom zážitku niekde rozprávať, potrestala ho Artemis tak, že ho premenila na jeleňa, ktorý po chvíli utiekol. Jeho trápenie tým však neskončilo, na stopu mu prišla svorka jeho vlastných loveckých psov, ktorí svojho nepoznaného pána uštvali a roztrhali.Ovidius, Metamorphoses, 3,242.

 Referencie 

 Zdroje 



Kategória:Postavy gréckej mytológie